**МЕДИЦИНСКИ УНИВЕРСИТЕТ – СОФИЯ**

РЕКТОРАТ

ЗАПОВЕД № РК 36-4022/23.10.2020

В изпълнение на заповед РД-01-609/21.10.2020 година на Министъра на здравеопазването за въвеждане на противоепидемични мерки до 30 ноември 2020 година, заповед на Ректора на Медицински университет - София РД36-4014/22.10.2020 за изменение и допълване на противоепидемичните мерки и на основание чл.44, ал. 1, т. 2 от Правилник за устройството и дейността на Медицински университет-София,

НАРЕЖДАМ:

    I. Ръководителите на структурни звена на МУ-София да организират прилагането на всички разпоредени мерки за превенция на риска от разпространение на COVID-19 в структурните звена в съответствие с вида и характера на дейността им:

    1. Осигуряване на актуална информираност за епидемичния риск от разпространението на заразната болест чрез инструкции, подходящи информационни материали и указания за ползване на надеждни източници на информация.

    2. Планиране и прилагане на мерки за сигурност и пожарна безопасност:

    2.1.Осъществяване на сигурност и  пропускателен режим.

Инспекторите „Сигурност, управление при кризи и пожарна безопасност“ да изготвят съвместно с ръководството на охранителните фирми инструции за контрол недопускането на територията на структурните звена на преподаватели, служители, студенти, външни лица и други посетители с прояви на остро респираторно заболяване.

        Да се осъществява ежедневен контрол за изпълнение включително и на изискванията на нормативните документи за пожарна безопасност и недопускане на извънредни ситуации.

   3. Поддържане на чистота и дезинфекция на сградите

 Да се извършва редовно почистване и дезинфекция на работните места, на санитарните помещения, коридорите, местата за почивка, хранене и други, определени за критични точки.

   II. Ръководителите на структурни звена да предприемат мерки за осигуряване на подходящи условия на труд на служителите, които да включват:

    1. По преценка относно актуалната епидемична ситуация и възникването на повишен епидемичен риск провеждане на **извънреден** инструктаж и запознаване с инструкциите и информационните материали, вкл. предприетите мерки за превенция и предотвратяване на риска от разпространението на COVID-19 срещу подпис.

    2. Организация за оптимизиране броя на служителите в структурните звена, ангажиран с ежедневни дейности и свеждане до минимум преките контакти между служителите или между тях и външните лица.

    3. Дезинфекция на районите в структурните звена през работния ден със собствени сили и средства в разпоредената честота, спазвайки указанията на производителя на използваните препарати.

    4.  Условия за спазване на лична хигиена на служителите, респираторна хигиена на работното място, осигуряване на лични и колективни средства за защита и други.

    III. Ръководителите на структурни звена със своя заповед да се назначат в структурните звена комисия за превенция на риска от разпространение на COVID-19.

1. Комисията да изпълнява мероприятия по организация, контрол и ефективно прилагане на разпоредените мерки, да предлага на ръководителите допълване и изменение на приложените до момента мерки за постигане на реално ограничаване на коронавирусната инфекция.

2. В възможно най-кратък срок (но не по-късно от края на работния ден на 26.10.2020 г.) да се изпрати в Ректората на МУ-София информация  за служителя, определен за лице за контакт – длъжност, две имена, телефон за връзка. Същата се изпраща на електронен адрес rshterbakov@mu-sofia.bg както и след това на хартиен носител.

3. За подобряване на информираността по възходящ ред да се организира изпълнението на Инструкция за съобщаване на вероятно или сигурно заболяване от COVID-19 или контакт с болен от  COVID-19, която ще бъде публикувана в секцията, тематично свързана с COVID-19 в основното меню на електронната страница на Медицински университет – София.

Структурните звена ежемесечно да докладват за изпълнението на мерките за превенция на риска от разпространение на COVID-19 в Ректората на МУ- София на вниманието на експерт „СУКПБ“ М. Дашинов.

Настоящата заповед отменя заповед № РК36-3939/20.10.2020 г.

Контролът по изпълнението на заповедта ще осъществявам лично.

|  |  |
| --- | --- |
|  | **РЕКТОР НА МУ-СОФИЯ****АКАД. Л. ТРАЙКОВ, ДМН** |